Nowŏ partyjŏ na Ślōnsku
Niy ino Ślōnskŏ Partyjŏ Regiōnalnŏ bydzie szukać sparciŏ ôd Ślōnzŏkōw we nojbliższym welōnku. Ôd pŏru dni zaregistrowanŏ je tyż partyjŏ Ślonzoki Razem.
– Ôd dzisiej mogymy działać ôficjalnie, z podniesiōnōm gowōm, majōnc ôsobowość prawnõ – pedzioł we ôświadczyniu wideo ôpublikowanym na Facebooku Lyjo Swaczyna, jedyn z liderōw nowyj partyje.
We wideo idzie tyż usłyszeć wezwanie do udziału we latosim Marszu Autōnōmije, co go ôrganizuje Ruch Autōnōmije Ślōnska.
– Niy dōmy sie ani zastraszyć, ani niy zgodzymy sie na to, żeby my niy mogli działać – padŏ Swaczyna.
Ślonzoki Razem chcōm przejmnōńć niykere funkcyje, co nimi pŏrało sie Stŏwarziszynie Ôsōb Nŏrodowości Ślōnskij. Terŏz trwŏ robota nad programym partyje.
Ôkrōm Swaczyny partyjõ ôrganizujōm tyz miyndzy inkszymi Dariusz Dyrda, wydŏwca i redachtōr naczelny comiesiyncznyj gazyty „Ślůnski Cajtůng” i Andrzej Roczniok, szef niyzaregistrowanego Zwiōnzku Ludności Nŏrodowości Ślōnskij i Nŏrodowyj Ôficyny Ślōnskij.
Fot.: Lyjo Swaczyna, Ślonzoki Razem
szl_Latn szl_Latn szl_Latn szl_Latn szl_Latn szl_Latn szl_Latn szl_Latn